Euroopa Liidu Teataja L 305 , 07/11/2002 Lk 0059 - 0061



Komisjoni otsus, 4. november 2002, millega muudetakse otsust 2002/304/EÜ seoses Soomes viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndi staatuse saamiseks kohaldatud kavadega (teatavaks tehtud numbri K(2002) 4290 all) (EMPs kohaldatav tekst) (2002/879/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. jaanuari 1991. aasta direktiivi 91/67/EMÜ akvakultuurloomade ja -toodete turuleviimist reguleerivate loomatervishoiunõuete kohta, [1] viimati muudetud direktiiviga 98/45/EÜ, [2] eriti selle artikli 10 lõiget 3, ning arvestades järgmist: (1) Otsusega 2002/304/EÜ on komisjon kiitnud heaks kavad, millega saadakse heakskiidetud vööndi ja heakskiitmata vööndis asuva heakskiidetud kalakasvanduse staatus viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes, sealhulgas kava, mis hõlmab kõiki Soome mandri ja rannikualasid. (2) Viirusliku hemorraagilise septitseemia puhangute tõttu teatavatel rannikualadel, on Soome esitanud oma kava osas muudatused. Selle kavaga nähakse ette likvideerimise erimeetmed viirusliku hemorraagilise septitseemia osas haiguse levikust mõjutatud rannikualade jaoks eesmärgiga saada nakkusliku vereloomenekroosi (IHN) ja viirusliku hemorraagilise septitseemia (VHS) osas heakskiidetud vööndi staatus Soome mandri- ja rannikualade jaoks. Kava hõlmab mittediskrimineerivaid piiranguid kalade liikumisele selleks, et vältida kõnealuste haiguste riiki uuesti sissetoomist. (3) Esitatud muudetud kava vastab direktiivi 91/67/EMÜ asjakohastele nõuetele. (4) Soome poolt esitatud muudetud kava tuleks seetõttu heaks kiita ja otsust 2002/304/EÜ tuleks vastavalt muuta. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2002/304/EÜ I lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 4. november 2002 Komisjoni nimel komisjoni liige David Byrne [1] EÜT L 46, 19.2.1991, lk 1. [2] EÜT L 189, 3.7.1998, lk 12. -------------------------------------------------- LISA " I LISA TSOONID, MILLES KOHALDATAKSE KALAHAIGUSTE VHSi JA/VÕI IHNi SUHTES HEAKSKIIDETUD STAATUSE SAAMISEKS HEAKSKIIDETUD KAVASID 1. TAANIS ASUVAD TSOONID, MILLES KOHALDATAKSE VHSi SUHTES HEAKSKIIDETUD STAATUSE SAAMISEKS HEAKSKIIDETUD KAVASID - FISKEBÆK Å valgla. - Kõik JÜÜTIMAA OSAD, mis jäävad Storåen, Karup å, Gudenåen ja Grejs å valglatest lõuna ja lääne poole. - Kõik TAANI SAARED. 2. SAKSAMAAL ASUVAD TSOONID, MILLES KOHALDATAKSE VHSi JA IHN SUHTES HEAKSKIIDETUD STAATUSE SAAMISEKS HEAKSKIIDETUD KAVASID - "WOLFEGGER AACH AND ROHRSEE" valglas asuv tsoon. - "OBERN NAGOLD" valglas asuv tsoon. - Danube valglas asuv tsoon "GROßE LAUTER". 3. HISPAANIAS ASUVAD TSOONID, MILLES KOHALDATAKSE VHSi JA IHN SUHTES HEAKSKIIDETUD STAATUSE SAAMISEKS HEAKSKIIDETUD KAVASID - LA RIOJA AUTONOOMNE PIIRKOND. 4. PRANTSUSMAAL ASUVAD TSOONID, MILLES KOHALDATAKSE VHSi JA IHN SUHTES HEAKSKIIDETUD STAATUSE SAAMISEKS HEAKSKIIDETUD KAVASID - LES FORGES. - LA NIVE AND LES NIVELLES. - L’ÉLORN. 5. ITAALIAS ASUVAD TSOONID, MILLES KOHALDATAKSE VHSi JA IHN SUHTES HEAKSKIIDETUD STAATUSE SAAMISEKS HEAKSKIIDETUD KAVASID 5.1. Bolzano autonoomne provints BOLZANO PROVINTSI TSOON - Tsoon koosneb kõikidest Bolzano provintsi valglatest. Tsoon hõlmab tsooni ZONA VAL DELL’ADIGE ülemist osa – st Adige jõe valgla Bolzano provintsis asuvast lähtest kuni Trento provintsi piirini. ( NB: Ülejäänud osa, tsooni ZONA VAL DELL’ADIGE alumine osa kuulub Trento autonoomse provintsi kava alla. Selle tsooni alumisi ja ülemisi osasid tulev käsitada ühe epidemioloogilise ühikuna. ) 5.2. Trento autonoomne provints VAL DI SOLE E DI NON TSOON - Noce allika valgla lähtest kuni S.Giustina tammini. VAL DEL FERSINA TSOON - Valgla Fersina allikast kuni Ponte Alto joani. ZONA VAL DELL’ADIGE – alumine osa - Adige jõe valgla ja selle Trento autonoomse provintsi territooriumil asuvad lähted, alates Bolzano provintsi piirist kuni Ala tammini (hüdroelektrijaam). ( NB: Ülemine tsooni ZONA VAL DELL’ADIGE osa kuulub Bolzano autonoomse provintsi kava alla. Selle tsooni alumisi ja ülemisi osasid tulev käsitada ühe epidemioloogilise ühikuna. ) VAL RENDENA, ALTO E BASSO SARCA TSOON - Sarca jõe valgla lähtest kuni Torbole tammini (hüdroelektrijaam). Tsooni jagab Ponte Pià tamm, välja arvatud Manes, Arnò ja Ambies mägijõgede vesikond ja Valley dei Laghi vesikond. TORRENTE ARNÒ TSOON - Arnò mägijõe valgla lähtest kuni enne Arnò mägijõe Sarca jõkke suubumist allavoolu asuva paisuni. VAL BANALE TSOON - Ambies allika vesikonna valglast kuni hüdroelektrijaama tammini. VARONE TSOON - Magnone oja valgla lähtest kuni joani. VAL DI LEDRO TSOON - Massangia ja Ponale mägijõe vesikonna valglast kuni hüdroelektrijaamani. ALTO E BASSO CHIESE TSOON - Chiese jõe valgla alates selle lähtest kuni Condino tammini, välja arvatud Adanà ja Palvico mägijõgede vesikond. TORRENTE PALVICO TSOON - Palvico mägijõe vesikonna valglast kuni betoonist ja kividest tehtud paisuni. VALSUGANA TSOON - Brenta vesikonna valglast kuni Marzotto tammini. 5.3. Veneto piirkond TORRENTE ASTICO TSOON - Astico jõe valgla, alates lähtest (Trento autonoomses provintsis ja Veneto piirkonna Vicenza provintsis) kuni Vicenza provintsis asuva Pedescala jõe silla lähedal asuva tammini. Astico jõe allavooluga osa, enne Pedescala silla läheduses asuvat tammi ja Pria Maglio tammi, käsitatakse puhvervööndina. BELLUNO TSOON - Belluno provintsis asuv valgla Ardo oja lähtest kuni Centro Sperimentale di Acquacoltura kasvandusest (Valli di Bolzano Bellunese, Belluno) allavoolu enne Ardo oja ja Piave jõe ühinemiskohta asuva paisuni. 6.A. SOOMES ASUVAD TSOONID, MILLES KOHALDATAKSE VHSi JA IHN SUHTES HEAKSKIIDETUD STAATUSE SAAMISEKS HEAKSKIIDETUD KAVASID - SOOME mandri ja rannikualad, välja arvatud Ahvenamaa ja piiritletud ala Pyhtää’s. 6.B. SOOMES ASUVAD TSOONID; MILLES KOHALDTAKSE HEAKSKIIDETUD KAVA (SEALHULGAS VHS LIKVIDEERIMISE ERIMEETMED) SELLEKS, ET SAADA VHS JA IHN OSAS HEAKSKIIDETUD TSOONI STAATUS - Kogu AHVENAMAA PROVINTS ja piiritletud ala PYHTÄÄ piirkonnas. " --------------------------------------------------